Οι απόψεις των εκπαιδευτικών και το μαθησιακό ύφος μαθητών με μαθησιακές δυσκολίες
Creators: name: Μπαμπάλα, Αναστασία-Ιφιγένεια Κωνσταντίνου
Publisher: name: Aristotle University of Thessaloniki
Year: 2017
Subjects: Μαθησιακό ύφος
Γνωστικό ύφος
Μαθησιακές δυσκολίες
Learning style
Cognitive style
Learning disabilities

description: Το μαθησιακό ύφος αποτελεί τον ιδιαίτερο προσωπικό τρόπο που το άτομο προσεγγίζει ένα έργο. Συνιστά ένα ατομικό γνώρισμα που επιδρά στη γνωστική λειτουργία, τη μάθηση, την επίδοση και εν γένει στην προσωπικότητά του. Στόχος της παρούσης εργασίας είναι η μελέτη του μαθησιακού ύφους των μαθητών που αντιμετωπίζουν μαθησιακές δυσκολίες. Συγκεκριμένα, ερευνάται το μαθησιακό ύφος των παιδιών με μαθησιακές δυσκολίες σε σύγκριση με το ύφος μαθητών αντίστοιχης ηλικίας που δεν δυσκολεύονται, καθώς κι η σύνδεση του ύφους των ατόμων με την επίδοση που αυτά σημειώνουν. Το ερευνητικό δείγμα αποτέλεσαν 105 μαθητές και μαθήτριες Ε’ και Στ’ Δημοτικού, που επιλέχθηκαν τυχαία από δημόσια Δημοτικά σχολεία της Περιφερειακής Ενότητας Καστοριάς. Το σύνολο του δείγματος διακρίθηκε σε δύο ομάδες, με 53 άτομα να αποτελούν την ομάδα των μαθησιακών δυσκολιών και 52 να συνθέτουν την ομάδα των μαθητών που δεν δυσκολεύονται. Για την διεξαγωγή της έρευνας χρησιμοποιήθηκαν ένα ερωτηματολόγιο προς τους δασκάλους, ένα κριτήριο αξιολόγησης προς τους μαθητές και μία ατομική συνέντευξη με κάθε μαθητή. Τα ευρήματα της έρευνας ανέδειξαν την σαφή προτίμηση των μαθητών με μαθησιακές δυσκολίες σε ολιστικές μεθόδους επεξεργασίας, σε αντίθεση με τους συνομηλίκους τους χωρίς δυσκολίες, οι οποίοι χρησιμοποιούν τόσο ολιστικές όσο κι αναλυτικές μεθόδους. Αναφορικά με την επίδοση, διαπιστώθηκε, αφενός σημαντική στατιστικά συσχέτιση ύφους κι επίδοσης, αφετέρου στατιστικά σημαντική διαφορά επίδοσης μεταξύ των υποκειμένων ως προς το ύφος που εφάρμοσαν. Ακόμη, στατιστικά σημαντική συσχέτιση προέκυψε ανάμεσα στην επάρκεια και την επίδοση των μαθητών, με σημαντικές διαφορές μεταξύ των ομάδων. Η δε μελέτη του μαθησιακού ύφους, που επιχειρήθηκε, ως προς το φύλο και την ηλικία των συμμετεχόντων δεν ανέδειξε σαφή αποτελέσματα. Το μαθησιακό ύφος φαίνεται πως κατέχει έναν διακριτό, σημαντικό ρόλο στη γνωστική και μαθησιακή διαδικασία για το σύνολο των μαθητών, με ή χωρίς μαθησιακές δυσκολίες. Ιδιαίτερα χρήσιμες θα ήταν στο μέλλον ερευνητικές προσπάθειες που θα εξέταζαν κι άλλες διαστάσεις του μαθησιακού ύφους κυρίως με επικέντρωση σε προγράμματα παρέμβασης.
description: Learning style is the special personal way that a person approaches a project. It is an individual trait that influences cognitive function, learning, performance, and personality in general. The aim of this paper is to study the learning style of pupils with learning disabilities. In particular, the learning style of children experiencing learning difficulties is investigated compared to the style of students of the same age who do not have difficulty, as well as the connection of the style of the individuals with their performance. The research sample consisted of 105 pupils from the 5th and 6th grade of Primary school, randomly selected by public Primary schools of the area of Kastoria, in the north-west part of Greece. The whole sample was divided into two groups, with 53 children forming the group of learning difficulties and 52 compiling the group of students who do not have difficulty. A questionnaire for teachers, a test for pupil’s assessment and an individual interview with each student were used to conduct the study. Research findings have highlighted the clear preference of students with learning difficulties for holistic methods of process, unlike their peers without difficulty, who used both holistic and analytical methods. With regard to performance, significant statistic correlation of style and performance was found. Findings also revealed a statistically significant difference in performance among the subjects in terms of the style they applied. Moreover, a statistically significant correlation was detected between the adequacy and performance of students with significant differences between the groups. It has attempted to study the learning style in terms of gender and age of the participants too, but there were no clear results. The learning style seems to have a distinct, important role in the cognitive and learning process for all pupils, with or without learning difficulties. In the future, research efforts that would also study other dimensions of the learning style, mainly focusing on intervention programs, would be especially useful.